[bookmark: _Hlk513450044][bookmark: _Hlk513450109]Pielikums Nr. 6
pie iepirkuma „Ēdināšanas pakalpojumu nodrošināšana pacientiem”,
ID Nr. BS 2022/13B, nolikuma

Apliecinājums par  
[bookmark: _Hlk513449339]labas higiēnas prakses ievērošanu ēdināšanas pakalpojuma nodrošināšanā
 (saskaņā ar Codex Alimentarius komisijas izstrādātajiem starptautiskajiem principiem „Higiēniskās prakses kodekss termiski apstrādātai pārtikai sabiedriskajā ēdināšanā” CAC/RCP 39-1993)

Apliecinu, ka _____________________________________________ (pretendenta nosaukums, reģistrācijas Nr.) un tā darbinieki, nodrošinot ēdināšanas pakalpojumu sniegšanu SIA „Bauskas slimnīca” pacientiem, ievēros zemāk uzskaitītos labas higiēnas prakses noteikumus:
· [bookmark: _GoBack]Visiem darbiniekiem pirms stāšanās darbā nepieciešams veikt pirmreizējās obligātās veselības pārbaudes. Ja nav savlaicīgi veiktas periodiskās veselības pārbaudes, aizliegts strādāt ar pārtikas produktiem (atbilstoši Ministru Kabineta 2018. gada 24. jūlija noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība). 
· Visiem darbiniekiem jālieto individuālie aizsardzības līdzekļi atbilstoši normatīvajos aktos noteiktajam, kā arī ievērojot Pasūtītāja norādījumus.
· Persona, kas ir inficēta vai slimo ar slimību, kas var tikt pārnēsāta ar pārtiku, nedrīkst būt nodarbināta pārtikas apritē, tāpēc darbiniekam par saslimšanas simptomiem nekavējoties jāziņo uzņēmuma vadītājam.
· Ja darbinieks tiek atstādināts no darba pārtikas apritē akūtas infekcijas slimības dēļ, tad pirms darba uzsākšanas jāsaņem medicīnas personas atzinums par to, ka ir izveseļojies.
· Ikvienai personai, kas guvusi brūci vai ievainojumu, jāpārtrauc rīkoties ar pārtiku vai pārtikas kontaktvirsmām līdz brīdim, kamēr ievainojums ir apstrādāts un pilnībā nosegts ar droši nostiprinātu, ūdensnecaurlaidīgu pārvalku spilgtā krāsā. Šim nolūkam jānodrošina pirmās palīdzības aptieciņas.
· Visiem darbiniekiem stingri jāievēro personiskā tīrība un jāvalkā piemērots darba apģērbs, ieskaitot galvassegu un apavus. Darba apģērbam ir jābūt ērtam un viegli mazgājamam, vēlams gaišā krāsā.
· Jānodrošina atbilstoša darba apģērba mazgāšana, darba apģērbs nav jāmazgā un/vai jāžāvē telpās, kur rīkojas ar pārtiku. Darba apģērbu uzglabā atsevišķi no ielas apģērba.
· Personālam darba laikā aizliegts valkāt juvelierizstrādājumus, kurus nav iespējams atbilstoši dezinficēt, jo tie var kļūt par piesārņojuma avotiem.
· Ikvienai personai, kas strādā ar pārtikas produktiem bieži un rūpīgi jāmazgā rokas. Roku tīrībai ir ļoti liela nozīme, tāpēc roku mazgāšanu veic:
· pirms darba uzsākšanas;
· pēc tualetes apmeklējuma;
· pēc darba ar jēlproduktiem;
· pēc ēšanas;
· pēc deguna šņaukšanas;
· pēc matu ķemmēšanas;
· pēc smēķēšanas;
· pēc darba pārtraukumiem;
· pēc ievainojumu, nobrāzumu apstrādes;
· pēc saskares ar atkritumiem;
· pēc uzkopšanas darbiem;
· pēc netīra apģērba nomaiņas;
· citos nepieciešamos gadījumos.
· Ir ieteicams lietot speciālas dezinficējošās ziepes. Rokas jāmazgā vismaz 20 sekundes. Ja nav roku žāvējamās ierīces, roku slaucīšanai izmanto vienreizējās lietošanas dvieļus. Vēlams lietot:
· automātiskos ūdens krānus;
· cimdus, kurus lieto rīkojoties ar pārtikas produktiem, jāuztur tīrus un nebojātus. Cimdu valkāšana neatbrīvo no roku mazgāšanas.
· Pārtikas aprites telpās ir aizliegta jebkura darbība, kas varētu novest pie pārtikas piesārņošanas (piemēram, ēšana, smēķēšana u.c.).
· Jāveic piesardzības pasākumi, lai apmeklētāji, kas ierodas telpā, kur rīkojas ar pārtiku, nepiesārņotu pārtiku.

